ઓડિશામાં પાંચ તબક્કામાં યોજાઇ રહેલ જિલ્લા પરિષદની ચૂંટણીના ત્રણ તબક્કાનાં પરિણામ જાહેર થઇ ચૂકયાં છે. ત્રણેય તબક્કામાં કુલ પ૩૯ બેઠકોના પરિણામ જાહેર થયાં છે અને તેમાંથી ર૮૬ બેઠકો જીતીને બીજેડી ભલે સૌથી મોટા પક્ષ તરીકે બહાર આવ્યો હોય, પરંતુ ગત ચૂંટણીની તુલનાએ તેને ૧૩૦ બેઠક ઓછી મળી છે. જ્યારે ભાજપે ૧૯૭ બેઠક જીતીને નવો ઇતિહાસ સર્જ્યો છે. ગત ચૂંટણીમાં ભાજપને આમાં માત્ર ૧પ જ બેઠક મળી હતી. ૧૮ર બેઠકની સરસાઇએ ભાજપની જીતને ઐતિહાસિક બનાવી દીધી છે. જ્યારે એક પછી એક રાજ્યમાં જનાધાર ગુમાવી રહેલ કોંગ્રેસ ઓડિશામાં સાવ તળિયે બેસી ગઇ છે. ગત ચૂંટણીની તુલનાએ તે પ૦ ટકા જ બેઠક બચાવી શકી છે.